****

 **ŽUPA SV. IVANA KRSTITELJA REČICA**

 **BR.737. GOD.XV. 10. travnja 2022.**

 **CVJETNICA**

|  |
| --- |
| Župa Rođenja Isusova, Zagreb - Kajzerica - Cvjetnica. Nedjelja muke  Gospodnje**Prvo čitanje:** Iz 50, 4-7**Drugočitanje***: Fil 2, 6-11***Evanđelje**: Lk 22, 14 – 23,56*U ono vrijeme: Nastavi Isus put uzlazeći u Jeruzalem. Kad se približi Betfagi i Betaniji, uz goru koja se zove Maslinska, posla dvojicu učenika govoreći: »Hajdete u selo pred vama. Čim uđete u nj, naći ćete privezano magare koje još nitko nije zajahao. Odriješite ga i dovedite. Upita li vas tko: ‘Zašto driješite?’, ovako recite: ‘Gospodinu treba.’« Oni koji bijahu poslani otiđoše i nađoše kako im bijaše rekao. I dok su driješili magare, rekoše im gospodari: »Što ­driješite magare?« Oni odgovore: »Gospodinu treba.« I dovedoše ga Isusu i staviše svoje haljine na magare te posjednuše Isusa.**I kuda bi on prolazio, prostirali bi po putu svoje haljine. A kad se već bio približio obronku Maslinske gore, sve ono mnoštvo učenika, puno radosti, poče iza glasa hvaliti Boga za sva silna djela što ih vidješe: »Blagoslovljen Kralj, Onaj koji dolazi u ime Gospodnje! Na nebu mir! Slava na visinama!« Nato mu neki farizeji iz mnoštva rekoše: »Učitelju, prekori svoje učenike.« On odgovori: »Kažem vam, ako ovi ušute, kamenje će vikati!«**Riječ Gospodnja.* |

Kršćani u Jeruzalemu običavali su već od 4. stoljeća skupljati se na Maslinskom brdu te bi nakon bogoslužja riječi uvečer ulazili u Jeruzalem s granama palmi ili maslina u ruci. Taj se običaj širio po Europi, pa su vjernici u mediteranskim krajevima upotrebljavali zelene grane palmi i maslina, a u kontinentalnim jelice ili kojeg ukrasnog grmlja koje su imali pri ruci, a nakon sudjelovanja u bogoslužju nosili bi ih kao svetinju kući i stavljali u kuću ili u polja da im budu zaštita od nevremena ili kakvog drugog zla. Kad se spremalo nevrijeme, palile bi se te blagoslovljene grančice i molilo da Bog poštedi usjeve od tuče i nevremena.

Blagoslov grančica postao je sastavni dio obreda današnjega bogoslužja. Noseći grančice u rukama, slavimo spomen na Isusov ulazak u Jeruzalem, a blagoslovljene grančice čuvamo kao sveti znak moleći zaštitu od različitih zala te da nas podsjećaju na proslavu Nedjelje Muke Gospodnje, na proslavu naše vjere u Krista.

Kad je Isus sjedeći na magaretu jednostavan i ponizan a ipak tako uzvišen ušao u Jeruzalem, to nije bio početak raskošnog zemaljskog prisvajanja vlasti, nego njegovo potpuno predanje za spasenje ljudi, koje je trebalo doseći vrhunac u njegovoj patnji i umiranju, njegovoj smrti na križu i u njegovom uskrsnuću i uzašašću na nebo. Kako trebaju ljudi već sada shvatiti, da bi upravo to bio put otkupljenja? Jer zlo nije pobijeđeno i nadvladano moću i silom, nego predanjem ljubavi koja služi, koja je uključila patnju. Uistinu zahtjevan put, upravo kraljevski put križa!

Mi poznajemo putove klicanja, koji mogu postati putovi muke, kod malih i kod velikih: netko je siguran u pobjedu na stadionu ili na trkaćoj stazi, a na povratku u kolima Prve pomoći dospijeva na hitnu operaciju. Netko je u sedmom nebu kad ide pred oltar na vjenčanje, a nekoliko godina kasnije mora sređivati rastavu. Godinama se ide na posao pun radosti i zalaganja za kolege, a tada put koji vodi do skupštine poduzeća na kojoj se daje do znanja da je netko otpušten s radnoga mjesta. Godine u kojima se gleda na unuke kako rastu i raduje se budućnosti, a tada put na odjel bolnice, jer kod kuće više ne ide, posljednja postaja.

Mi danas idemo Isusovim putom da nas naoruža za naše putove muke, koje možda sutra ne možemo izbjeći. Klicanje u procesiji Cvjetnice nije naivno. Ono nije bez oduševljenja ili očajno, nego je puno radosti.

Mi idemo s Isusovim putom i on s našim. Dovoljan razlog za radost. Kao što je nekoć jeruzalemski narod klicao Isusu, tako i mi sada pratimo Gospodina na njegovom putu muke i pjevamo mu pjesme. Pozvani smo, pridružiti se Isusu. Naš životni križ, kojeg nosimo u ljubavi, treba postati blagoslov nama i drugima! Ono što konačno ostaje i broji se, nije novac ili moć, nego kako smo mnogo ljubljeni i u ovom duhu ljubavi Božje dobro činili. Tako se mijenja lice zemlje. Neka Gospodin Bog blagoslovi svaku muku ljudi i vodi je k dovršenju.

|  |
| --- |
|  **vELIKI TJEDAN**Oproštajna večera - Bojanka i priča za djecu**VELIKI ČETVRTAK**Danas se kao Crkva sjećamo Isusove Posljednje ili Oproštajne večere. Isto tako slavimo ustanovljenje sakramenata euharistije i svećeničkog reda. Danas je dan euharistije i svećenika.**MISA VEČERE GOSPODNJE U 18, SATI**Isusova smrt na križu - Bojanka i priča za djecu **VELIKI PETAK**Danas kao vjernici slavimo dan Isusova raspeća na križu. Nema svete mise već se obavljaju obredi Muke Gospodnje koji se sastoje od 3 dijela:1. Služba riječi ( čitanja, homilija, molitva vjernika)
2. Klanjanje križu
3. Pričest

**OBREDI POČINJU U 18,00 SATI**župne obavijesti - Cvjetnica**VELIKA SUBOTA**Spominjemo se Isa u grobu. U crkvama je Božji grob i vjernici dolaze kroz cijeli dan pomoliti se. U Našoj je župi običaj ČUVANJA BOŽJEG GROBA.**Raspored čuvara:****10,00 sati**: Početak klanjanja Božjem grobu i čuvanje Božjeg groba**10,00** sati: Molitvena zajednica i ministranti; **11,00** sati: NK Mladost**12,00** sati: KUD Rečica; **13,00** sati: DVD Kolodvor; **14,00** sati: DVD Dolnja Rečica; **15,00** sati: DVD Rečica Matica; **16,00** sati: Lovci***OBREDI USKRSNUĆA***Obred se sastoji od tri dijela:* Obred svjetla
* Služba riječi
* Euharistija

Obredi počinju u 20,00 sati blagoslovom vatre ispred župne crkve. |

|  |  |  |
| --- | --- | --- |
| Ponedjeljak,**ŽUPNE OBAVIJESTI**11.travnja | 18,00 | Stanislav+ Andrija, Marija Banić, Slavko Šepac |
| Utorak,12.travnja | 18,00 | JulijeKRIŽNI PUT U ZAMRŠJU |
| Srijeda,13.travnja | 18,00 | Martin I papa+ Ivan (god), + Jaga Čuina i obitelj  |
| Četvrtak,14.travnja | 18,00 | VELIKI ČETVRTAKMISA VEČERE GOSPODNJE |
| Petak,15.travnja | 18,00 | VELIKI PETAKOBREDI MUKE GOSPODNJE |
| Subota, 16.travnja | 20,00 | VELIKA SUBOTAOBREDI USKRSNUĆA |
| **Nedjelja,****17.travnja** | 8,009,3011,00 | **USKRS**+ Ivan, Mato Glavinić i ob.; +Miroslava Haluga i ob.; + Ivan Stepić (god); + Barabara, Josip Horvatić (god); + Mara Mešić; + Ivan Zebić; + Zlatko Pavlić i ob.; + Slavica Slaćanin; + Josip Horvatić; + Janko Žunac i ob.; + Franjo, Barbara Šturle**ZAMRŠJE:** + Ivan Cvetković**ŽUPNA CRKVA**: svečana sv. misa – pro populo |

**BLAGOSLOV JELA NA VELIKU SUBOTU**

16,30 – Zamršje

17,00 – Dolnja Rečica

17,20 – Kuza

17,40 – Grdinci

18,00 – župna crkva

**SVOJE PRILOGE**  za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168. Hvala svima na prilogu za našu župu i župnu crkvu!

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

PRILIKA ZA ISPOVIJED:

VELIKI PETAK OD 16,00 SATI

ŽUPNA CRKVA!

ISPOVIJED U ZAMRŠJU U UTORAK OD 17,00 SATI!